Општинска управа општине Сечањ, на основу члана 4. и 94. Закона о запосленима у аутономним покрајинама и јединицама локалне самоуправе (''Службени гласник РС'', број 21/2016, 113/2017, 95/2018, 113/2017-др.закон, 86/2019-др.закон, 95/2018-др.закон и 157/2020-др.закон), члана 11. и 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник РС'', број 95/2016), Закључка Комисије за давање сагласности на ново запошљавање и додатно радно ангажовање код корисника јавних средстава број: 112-7921/2021, Решења о потреби попуњавања извршилачких радних места у Општинској управи општине Сечањ донето од стране начелника Општинске управе општине Сечањ број 02-262/2021-VI од 13.09.2021. године, оглашава

**ЈАВНИ КОНКУРС**

**ЗА ПОПУЊАВАЊЕ ЈЕДНОГ ИЗВРШИЛАЧКОГ РАДНОГ МЕСТА**

**У ОПШТИНСКОЈ УПРАВИ ОПШТИНЕ СЕЧАЊ**

**I Орган у коме се радна места попуњавају:**

Општинска управа општине Сечањ, у Сечњу, улица Вожда Карађорђа 57.

**II Радно место које се попуњава и то:**

1. **Послови протокола и односа са јавношћу**, виши референт, 1 извршилац.

**Опис послова радног места:**

* обавља послове пријема гостију код председника општине, заменика председника,

начелника Општинске управе, председника Скупштине општине и помоћника

* доставља председнику општине, заменику председника, председнику Скупштине општине и начелнику Општинске управе пресек и анализе актуелних и текућих информација;
* објављује информације за јавност које му дају претходно наведена лица;
* по налогу остварује и иницира сарадњу са предузећима и установама и стара се да систем комуникација са јавношћу буде на квалитетном нивоу;
* обавља послове везане за организацију конференција за новинаре;
* организује манифестације и пријеме у оквиру делокруга рада председника општине, заменика председника, председника Скупштине општине Сечањ и начелника Општинске управе;
* учествује у изради и ажурирању Информатора о раду општинских органа
* учествује у изради збирке података о личности „Евиденција запослених“ и поступа по захтевима у складу са Законом о заштити података о личности
* обавља и друге послове по налогу председника општине, председника Скупштине општине, заменика председника општине и начелника Општинске управе.

**Услови:** стечено средње образовање у четворогодишњем трајању или гимназија, положен државни стручни испит, најмање пет годинa радног искуства у струци, познавање рада на рачунару (MS Office пакет и интернет).

**III Место рада:**

Сечањ, улица Вожда Карађорђа 57.

**IV Адреса на коју се подносе пријаве:**

Општинска управа општине Сечањ – писарница Општинске управе општине Сечањ, у Сечњу, улица Вожда Карађорђа 57, са назнаком ''За јавни конкурс - НЕ ОТВАРАТИ''.

**V Лице задужено за давање обавештења о конкурсу:**

Лидија Мећевић, телефон 023/3841-410.

**VI** **Услови за рад на радним местима:**

Држављанство Републике Србије; да је учесник конкурса пунолетан; да има прописано образовање; да испуњава остале услове одређене законом, другим прописом и актом о систематизацији радних места; да учеснику конкурса раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа, да није правноснажно осуђиван на безусловну казну затвора од најмање шест месеци.

**VII Рок за подношење пријава:**

Рок за подношење пријава је 15 дана и почиње да тече наредног дана од дана објављивања – оглашавања обавештења о јавном конкурсу за попуњавање извршилачког радног места Послови протокола и односа са јавношћу у Општинској управи општине Сечањ у дневним новинама које се дистрибуирају за целу територију Републике Србије ''Дневник'' Нови Сад у којима се објављује обавештење о јавном конкурсу и адреса интернет презентације на којој је објављен оглас.

**VIII Докази који се прилажу уз пријаву на конкурс:**

Пријава са биографијом и наводима о досадашњем радном искуству; оригинал или оверена фотокопија уверења о држављанству; оригинал или оверена фотокопија извода из матичне књиге рођених; оверена фотокопија дипломе којом се потврђује стручна спрема; оригинал или оверена фотокопија доказа о положеном стручном испиту за рад у државним органима и испита за инспекторе (лица са положеним правосудним испитом уместо уверења о положеном стручном испиту за рад у државним органима достављају оригинал или оверену фотокопију уверења о положеном правосудном испиту – за случај да се у условима тражи научна област правних наука); оригинал или оверена фотокопија доказа о радном искуству у струци (потврде, решења и други акти из којих се види на којим пословима, са којом стручном спремом и у којем периоду је стечено радно искуство), да кандидат који је радио у државном органу, односно органу аутономне покрајине или јединице локалне самоуправе достави исправе којима се доказује да кандидату раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа, уверење Министарства унутрашњих послова-полицијске управе да није правноснажно осуђиван на безусловну казну затвора од најмање шест месеци (не старије од 6 месеци).

Сви докази прилажу се у оригиналу или у фотокопији која је оверена код јавног бележника, суду или општинама у којима није именован јавни бележник.

**IX Трајање радног односа:**

**За наведено радно место, радни однос се заснива на неодређено време.**

**X Место, дан и време када ће се спровести изборни поступак:**

Cа кандидатима чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеним радним местима провера стручних оспособљености, знања и вештина које се вреднују у изборном поступку, и то провера знања, обавиће се писмени тест знања и вештина и усмени разговор дана 11.10.2021. године, са почетком у 10,00 часова, у Oпштинској управи општине Сечањ, улица Вожда Карађорђа 57, о чему ће кандидати бити обавештени на контакте (бројеве телефона и адресе) које наведу у својим пријавама.

**НАПОМЕНА:**

Кандидати са положеним правосудним испитом уместо доказа о положеном државном стручном испиту подносе доказ о положеном правосудном испиту.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или фотокопији овереној од стране јавног бележника, суда или општине у којима није именован јавни бележник биће одбачене.

Јавни конкурс спроводи Конкурсна комисија именована од стране начелника Општинске управе општине Сечањ.

Овај оглас објављује се на web страници општине Сечањ: www.secanj.rs , на огласној табли општине Сечањ, а у дневним новинама које се дистрибуирају за целу територију Републике Србије и то ''Дневник'' Нови Сад објављује се обавештење о јавном конкурсу и адреса интернет презентације на којој је објављен оглас.

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.